**FELADATILLUSZTRÁCIÓ**

Differenciált fejlesztés heterogén tanulócsoportban tanítási-tanulási stratégia (**DFHT**)

|  |  |
| --- | --- |
| **A dokumentum készítőjének neve:** | Raffay Gáborné |
| **Műveltségi terület** | Magyar nyelv és irodalom |
| **Tantárgy** | olvasás |
| **Osztály/ csoport** | 4.b |
| **Téma/ modul/ tematikus egység** | Állatok az irodalmi művekben |
| **Az óra témája** | Maugli története – „A váratlan vendég” |
| **Az óra cél- és feladatrendszere, típusa** | A regény történetének rajzfilmfeldolgozásának megtekintése után a diákok házi olvasmányként kapták a tankönyvi szövegek megismerését.  A csoportmunka a szövegek előzetes ismeretére építve nyílt végű feladatokkal kívánja erősíteni a gyerekek együttműködési készségét, erősíteni kreativitásukat, ítéletalkotó és érvelő készségüket. |
| **Tantárgyi kapcsolatok** | magyar nyelv |
| **Kereszttantervi kapcsolatok** | énkép |
| **Melléklet** | - |
| **Taneszközök** | Nemzeti Tankönyvkiadó „Játékvilág” Képes olvasókönyv 4. |
| **Felhasznált források** | Tankönyvi olvasmány tk 160. oldala „A váratlan vendég” |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **Az óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Kapcsolódás az alprogramokhoz** | **Taneszközök** |
| 2 p | Ráhangolódás | Szerepek egyeztetése. |  | DFHT-KIP | Frontális munka. |  |  |
| 15p | Fő rész  (csoportmunka) | Feladatok kiosztása.  A csoportok munkájának segítése. | A feladatok csoportonkénti megértése után, az óra anyagához igazodó feladatvégzés. |  | Csoportmunka. | művészeti, logikai | csomagoló papír, filctoll |
| 10p | Fő rész  (csoportok beszámolója) | A beszámoló munkájának segítése.  Értékelés. | Egy gyermek a csoport közös munkája alapján beszámol az elvégzett feladatról. |  | Frontális | művészeti, logikai | tábla, mágnes |
| 7p | Fő rész (egyéni feladatok) | A gyerekek egyéni munkájának segítése: (igény szerint) | A csoportmunká-ra épülő differenciált feladatok megoldása, egyénileg. |  | Egyéni | művészeti, logikai | füzet, ceruza |
| 5 p | Fő rész (egyéni beszámolók) | Az egyéni feladatok meghallgatása. Értékelés. | Egyéni feladatok megoldásai-  nak ismertetése az osztállyal. |  | Frontális |  |  |
| 3p | Értékelés | A tanulók csoportos, és egyéni munkájának értékelése.  Egyes tanulók pozitív értékelése, munkájának kiemelése. | A tanár értékelésének meghallgatása, belőle tanulság levonása. |  | Frontális |  |  |

**„Eljön az idő, amikor te vadászol Rá, úgy, ahogy ő vadászik most Rád.”**

|  |
| --- |
| Az elmúlt napokban az egyik délután megnéztük a Dzsungel Könyvének rajzfilmváltozatát, házi feladatként pedig tankönyvi olvasmányt kaptatok hozzá.  A „kis béka”, Maugli a dzsungel világába kerül Sir Kán balsikerű vadászata után. Vajon hogyan éli túl a dzsungelben rekedését? Vegyük alaposabban szemügyre a VÁRATLAN VENDÉG olvasmányt! |

1. **Csoportfeladat:**

* Adjatok címet a szövegrésznek!
* Készítsetek kvízjátékot a kártyátokra, mely a kezdő eseményhez, az emberkölyök farkascsaládba kerüléséről szóló részhez kapcsolódnak! A legalább 5 kérdést számozzátok, a helyes megoldásokat pedig a kártyátok hátlapjára jegyezzétek fel, s ott indokoljátok a megoldást. Mindenki vegye ki a részét egy-egy kérdéssel
* Gyűjtsétek két csoportba azokat a tulajdonságokat, amelyek a farkaspár és az emberkölyök viselkedését jellemezhetik!

**Egyéni feladatok (1)**

A feladatok megoldását a füzetetekben rögzítsétek a kérdéssel együtt!

Tanuló (1): Másold ki a kérdésekből az igéket!

Tanuló (2): A Maugliról gyűjtött tulajdonságok közül válaszd ki azt, amelyik leginkább tetszhetett Farkas anyónak!

Tanuló (3): A farkaspárra illő szavak ellentétes jelentésű párját írd a füzetbe!!

Tanuló (4): A farkaspárra gyűjtött szavakat foglald mondatokba!

Tanuló (5): Válaszd ki a legkönnyebbnek tűnő kérdést, fogalmazd át nehezebben megfejthetővé!?

1. **Csoportfeladat:**

A ti feladatotok, Sirkán megjelenéséhez kapcsolódik.

* Adjatok címet a szövegrésznek!
* Készítsetek olyan táblázatot a kártyára, melynek fejléce az adott jelenet szereplőinek nevét tartalmazza!
* Gyűjtsetek alájuk legalább két-két olyan tulajdonságot, érzést, melyeket e jelenetben megtapasztalhatunk bennük!
* A szereplők a vitában igazukat védik. A bőrükbe bújva saját szavaitokkal ti is érveljetek igazatokat védve 3-3 mondattal!

**Egyéni feladatok (2)**

A feladatok megoldását a füzetetekben rögzítsétek a kérdéssel együtt!

Tanuló (1): A táblázat szavait helyezd ábécé sorrendbe!

Tanuló (2): Válassz a táblázat szavai közül egy olyat, melynek kb 4 fős rokon értelmű szócsaládját össze tudod gyűjteni!

Tanuló (3): Farkas apó „csíkos bőrű gyilkos”-nak nevezi Sir Kánt, te milyen beszédes nevet találnál a farkaspárra?

Tanuló (4): A kártyán szereplő szavak felhasználásával jellemezd Farkas anyó viselkedését 2-3 mondattal!

Tanuló (5): Indokold meg Sirkán védőjeként, miért érthető a tigris kártyán szereplő szavakkal jellemzett viselkedése!

1. **Csoportfeladat:**

Maugli befogadásakor a Csapatgyűlésen ellentét alakul ki Balu és Sir Kán között. Mindkettő magának követeli a fiút.

* Készítsetek számozott igaz-hamis állításokat a Csapatgyűlésen történtekről! Mindenki fogalmazzon 2-2 mondatot!
* A megoldásokat a kártya túloldalán gyűjtsétek össze!
* Három új szereplő lép a történetbe. Melléknevekkel jellemezzétek őket!
* Ha marad időtök, Balunak és Akelának találjatok ki olyan nevet, ami a legfőbb tulajdonságaikra utalnak! (beszélő nevek)

**Egyéni feladatok (3)**

A feladatok megoldását a füzetetekben rögzítsétek a kérdéssel együtt!

Tanuló (1): Írd le szótagolva a szereplőket jellemző mellékneveket!

Tanuló (2): Másold le az igaz állításokat kérdő mondattá alakítva!

Tanuló (3): Keresd meg a melléknevek ellentétpárját!

Tanuló (4): Két hamis állítást alakíts át igazra!

Tanuló (5): Az igaz állításokhoz fogalmazz olyan kérdéseket, melyekre ők adják a választ!

1. **Csoportfeladat:**

A feladatok megoldását a füzetetekben rögzítsétek a kérdéssel együtt!

* Fogalmazzatok három olyan, szereplőkre utaló mondatot, melyekben szerepel egy másik szereplő neve és egy helyszín megnevezés! A mondatokat számozzátok be és a bújtatott szereplő nevét a kártya hátoldalára írjátok fel!
* Bújtassatok el két szereplőt 2-3 szóból álló jellemző kifejezés mögé!

**Egyéni feladatok (4)**

A feladatok megoldását a füzetetekben rögzítsétek a kérdéssel együtt!

Tanuló (1): Írd ki a mondatokból az igéket!

Tanuló (2): Írd ÁBC sorrendbe a szereplők nevét s írj mellé egy jellemző tulajdonságot!

Tanuló (3): Másold le a mondatokat abban a sorrendben, amilyen sorrendben a bennük megjelölt rejtett szereplők következnek a történetben!

Tanuló (4): Szólj Balu nevében Bagirához, a fekete párduchoz a Csapatgyűlés után!

Tanuló (5): A kifejezések mögé elbújtatott szereplők közül az egyiket jellemezd a kifejezést is felhasználva!